Rudi startet å spille fele i Sør-Fron Spelemannslag i 1977. På 1980-tallet spilte han musikk til dans, først sammen med Anton Amundgard og Arne Vangen. I 1981 ble han med i Karlsrud og Nermoens Gåmmåldansorkester. Dette var mens fest på lokalet fortsatt var samlingspunktet i Bygde-Norge, og etter at denne gruppen vant Titanofestivalen i 1984 ble det spilling overalt i hele Norge. Dette ga både inspirasjon og inntekter. Med ble det fremgang med dansespilling fra 1986 og utover 1990-tallet. Denne gruppen utviklet også etter hvert et konsertrepertoar, og fikk dermed bredere oppdrag.